b'\n_START_ARTICLE_\nDimitrij Ivanovi\xc4\x8d Mendelejev\n_START_SECTION_\n\xc5\xbdivljenje in delo\n_START_PARAGRAPH_\nMendelejev se je rodil v dru\xc5\xbeini o\xc4\x8deta Ivana Pavlovi\xc4\x8da Mendelejeva in matere Marije Dimitrijevne Korniljeve. Najverjetneje je bil Mendelejev najmlaj\xc5\xa1i od 11, 13, 14 ali 17 bratov in sester \xe2\x80\x93 to\xc4\x8dnega \xc5\xa1tevila ni. Svojo mater je naravnost obo\xc5\xbeeval, saj sta skupaj prehodila 1600 km dolgo pot do fakultete. Ona ga je spravila kot \xc5\xa1tipendista na fakulteto. S trinajstimi leti je postal dijak gimnazije v Tobolsku. Njegov o\xc4\x8de Ivan je bil u\xc4\x8ditelj. \xc4\x8cez nekaj \xc4\x8dasa je oslepel in tako izgubil slu\xc5\xbebo, zato je bila njegova mati primorana delati v zapu\xc5\xa1\xc4\x8deni dru\xc5\xbeinski steklarni._NEWLINE_Po diplomi je zbolel za tuberkulozo zaradi \xc4\x8desar se je moral preseliti na polotok Krim. Zaljubil se je v Anno Ivanovo Popovo \xc4\x8deprav je bil prej \xc5\xbee v zakonu. Kasneje jo je zaprosil in ji rekel, da bo naredil samomor, \xc4\x8de ga bo zavrnila. Mesec po poroki s Popovo se je zaklju\xc4\x8dila lo\xc4\x8ditev z dosedanjo \xc5\xbeeno Leshchevo. V \xc5\xbeivljenju je imel 6 otrok._NEWLINE_Zelo veliko je potoval po svetu in se udele\xc5\xbeeval \xc5\xa1tevilnih prireditev za kemike. Kasneje je postal profesor na univerzi v Sankt Petersburgu. Napisal je knjigo Organska kemija in u\xc4\x8dbenik Osnove kemije. Ob pisanju u\xc4\x8dbenika je ugotovil, da v organski kemiji manjka sistem oz. red. In tu se je za\xc4\x8dela zgodba o periodnem sistemu elementov. Kmalu je za\xc4\x8del iskati sistem, po katerem bi najbolj\xc5\xa1e uredil elemente, njihove spojine ter lastnosti. Leta 1870 je sestavil periodni sistem elementov, ki v Rusiji nosi njegovo ime. To je bil njegov najve\xc4\x8dji dose\xc5\xbeek. Kako pa je Periodni sistem elementov uredil: ker je ugotovil, da so lastnosti elementov v ponavljajo\xc4\x8di/periodni odvisnosti od svoje atomske mase je dotedaj 62 znanih elementov razporedil po nara\xc5\xa1\xc4\x8dajo\xc4\x8di atomski masi. Njegov velik uspeh pa je bila tudi napoved 3-h elementov in njihovih zna\xc4\x8dilnosti, ki so jih po odkritju poimenovali po de\xc5\xbeelah, kjer so jih odkrili: Ge-germanij, Sc-skandij in Ga-galij. _NEWLINE_Bil je pobudnik metrskega sistema v Ruskem imperiju. Na njegovo pobudo so leta 1893 ustanovili Glavni urad za mere in ute\xc5\xbei. V letu 1893 pa je bil izvoljen za direktorja tega urada. Izjavil je: \xc2\xbbV naravi so mere in ute\xc5\xbei glavna oro\xc5\xbeja spoznanja in ni\xc4\x8d ni tako majhno, da od tega ne bi bilo odvisno najve\xc4\x8dje.\xc2\xab_NEWLINE_Za svoje znanstvene dose\xc5\xbeke je Mendelejev leta 1905 kot prvi Rus prejel Copleyjevo medaljo Kraljeve dru\xc5\xbebe iz Londona._NEWLINE_Umrl je 2. februarja 1907 v Sankt Peterburgu v Rusiji zaradi gripe._NEWLINE_Po njem se imenuje 101. kemi\xc4\x8dni element, radioaktivna kovina mendelevij z znakom Md.'